b'\n_START_ARTICLE_\nMilan Filip\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPred okupacijo je bil mladinski aktivist, od leta 1942 do konca vojne pa v italijanskih in nem\xc5\xa1kih koncentracijskih tabori\xc5\xa1\xc4\x8dih. Po osvoboditvi je v letih 1945 in 1946 delal v \xc5\xa1olstvu ter kon\xc4\x8dal u\xc4\x8ditelji\xc5\xa1\xc4\x8de, nato se je zaposlil v novinarstvu in bil med drugim v letih 1953 do 1973 glavni urednik in direktor mariborskega dnevnika Ve\xc4\x8der. Za novinarsko delo in prispevek k vsebinski zasnovi Ve\xc4\x8dera je prejel Tom\xc5\xa1i\xc4\x8devo nagrado za \xc5\xbeivljenjsko delo. Je soavtor zbornika Buchenwald (1983), in urednik vodnika po koncentracijskih tabori\xc5\xa1\xc4\x8dih Bili so uporni (COBISS). Prevedel je ve\xc4\x8d knjig, med drugimi tudi Boj za Evropo (COBISS) in Goebbelsov tajni dnevnik (COBISS).'